David Mannix

David Mannix (født 24. september 1985 i Liverpool) er en engelsk fotballspiller som spiller på midtbanen for Vauxhall Motors.

Mannix har gått på Liverpools fotballakademi, og spilte som 13-åring på Liverpools U17-lag. Han var lenge omtalt som en veldig lovende spiller, og spilte fast på reservelaget til Liverpool, men utviklingen hans ble stanset av en kneskade i 2001. Som følge av skaden gjennomgikk han fem operasjoner, og kunne ikke spille fotball på toppnivå de neste tre årene. Han var på utlån til Accrington Stanley i november 2006, men måtte vende tilbake til Liverpool etter kun én kamp på grunn av en skade i kneet.

Han har spilt om lag 50 ungdomslandskamper for England, og deltok blant annet i EM-sluttspillet for U17 i Danmark i 2002.

Mannix ble i januar 2007 frigitt fra Liverpool og skrev 29. januar 2007 under en treårskontrakt med Ham-Kam. Året etter den 31. januar 2008 ble Mannix og HamKam enige om å avslutte arbeidsavtalen, og rett før overgangsvinduet stengte signerte han for den engelske klubben Accrington Stanley.HamKam.no – Mannix og HamKam skiller lag (Publisert 31. januar 2007) Ved sesongslutt ble Mannix og en rekke andre spillere frigitt fra klubben, og den 25. juni 2008 signerte han under på en toårskontrakt med Chester City FC.

7. april 2009 ble Mannix, sammen med fire andre spillere, anklaget for kampfiksing i en kamp mellom Accrington Stanley og Bury FC 3. mai 2008. Han skulle ha veddet £4000 på at Accrington Stanley tapte.Five players charged - pressemelding fra The Football Association 7. april 2009. Den 22. juli 2009 ble Mannix og tre andre spillere bøtelagt og gitt karantene fra fotballen. Mannix ble gitt £4 000 og ti måneders utestengelse fra all fotball.

 Referanser 

 Eksterne lenker 

 Spillerprofil på Ham-Kams hjemmeside
 VG Netts intervju med David Mannix etter overgangen til Ham-Kam
 Liverpools offisielle side om Mannix

Kategori:Engelske fotballspillere
Kategori:Fotballspillere for Liverpool FC
Kategori:Fotballspillere for Accrington Stanley FC
Kategori:Fotballspillere for HamKam
Kategori:Fotballspillere for Chester City FC
Kategori:Personer fra Liverpool
Kategori:Engelske fotballspillere i Norge